section_heading: Povijest
paragraph_text: Grad Veria prvi put se spominje u spisima povjesničara Tukidida oko 432. god. pr. Kr. veria.gr, Veria:Its history, pristupljeno 1. lipnja, 2008. Najstarije ljudsko stanište Nea Nikomedia otkriveno je na 9 km u pravcu sjeveroistoka ( postojalo je već oko 6 250 god. pr. Kr. ) Grad je dobio ime po svojem mitskom osnivaču koji je bio Feron (ili Veron), ili po njegovoj kćeri Veriti. Najstariji stanovnici grada bili su znani kao Vriges, i bili su makedonskog podrijetla. Makedonci su od Verie napravili svoj drugi najveći grad ( odmah iza prijestolnice Pelle). Rimski car Dioklecijan proglasio je Veriu jednom od dvije prijestolnice rimske provincije Makedonije. Za vrijeme Rima, Veria je postala jedna od prvih ranokršćanskih vjerskih zajednica. Izvan grada nalazilo se židovsko naselje gdje je Apostol Pavao propovjedao prvim kršćanima hellasportal.gr, Apostle Paul preach in Veria, pristupljeno 1. lipnja 2008. nakon odlaska iz Soluna. Prvi episkop Beroree (tako se zvao grad za rimskih vremena) bio je Onisim, vrlo vjerojatno je da je to bio poznati apostol sv. Onisim( rob Filimona).